คลอดเกณฑ์สรรหาเลขาธิการคุรุสภา
บอร์ดคุรุสภาขอสงวนสิทธิ ล้มกระดาน ชงตั้ง 2 อนุฯเฟ้นมือโปรวิชาชีพครู,นายบูรพาทิศ พลอยสุวรรณ์ รองเลขาธิการคุรุสภา เปิดเผยความคืบหน้าการสรรหาเลขาธิการคุรุสภาว่า ขณะนี้ นพ.ธีระเกียรติ เจริญเศรษฐศิลป์ รมว.ศึกษาธิการ ได้ลงนามในประกาศกระทรวงศึกษาธิการ เรื่องหลักเกณฑ์ วิธีการ และเงื่อนไขการสรรหาเลขาธิการคุรุสภา พร้อมทั้งได้ประกาศเกณฑ์ดังกล่าวไปแล้วเมื่อวันที่ 20 มี.ค.ที่ผ่านมา โดยผู้มีสิทธิเข้ารับการสรรหาต้องเป็นผู้ที่สามารถทำงานให้แก่สำนักงานเลขาธิการคุรุสภาได้เต็มเวลา สำหรับคุณสมบัติของผู้เข้ารับการสรรหานอกจากจะมีคุณสมบัติทั่วไปแล้ว ต้องมีคุณสมบัติเฉพาะ ดังนี้ มีวุฒิการศึกษาไม่ต่ำกว่าปริญญาโท โดยต้องมีปริญญาทางการศึกษาระดับใดระดับหนึ่ง มีความซื่อสัตย์สุจริต มีวิสัยทัศน์ในการพัฒนาวิชาชีพครู และมีผลงานเชิงประจักษ์ที่แสดงถึงความรู้ ความสามารถ ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพ ไม่เป็นผู้ดำรงตำแหน่งทางการเมือง หรือมีส่วนได้เสียกับกิจการที่กระทำกับคุรุสภา เป็นต้น,รองเลขาธิการคุรุสภา กล่าวอีกว่า สามารถยื่นใบสมัครตั้งแต่วันที่ 27 มี.ค.-27 เม.ย.นี้ พร้อมแนบประวัติและผลงาน รวมทั้งเอกสารแนวคิดและวิสัยทัศน์ในการปฏิรูปคุรุสภา ทั้งด้านกฎหมายและระเบียบที่เกี่ยวข้อง ด้านมาตรฐานวิชาชีพ ด้านใบอนุญาตประกอบวิชาชีพ ด้านจรรยาบรรณวิชาชีพ ด้านการบริหารจัดการ และด้านพัฒนาและยกย่องวิชาชีพ โดยมีการตั้งคณะอนุกรรมการสรรหาเลขาธิการคุรุสภา จำนวน 2 ชุด ชุดที่ 1 ทำหน้าที่พิจารณาคัดกรองคุณสมบัติและความเหมาะสม และจัดทำประกาศรายชื่อผู้ที่ผ่านการคัดกรองเข้ารับการสัมภาษณ์ และแสดงวิสัยทัศน์เรียงลำดับตามตัวอักษร ให้คณะอนุกรรมการฯ ชุดที่ 2 พิจารณาคัดกรองความรู้ ความสามารถ เพื่อหาผู้ที่เหมาะสม จำนวนไม่เกิน 2 คน เสนอต่อคณะกรรมการคุรุสภาพิจารณาแต่งตั้งเป็นเลขาธิการ โดยเรียงตามตัวอักษรพร้อมเหตุผลประกอบ ซึ่งในส่วนของรายชื่ออนุกรรมการทั้ง 2 ชุด คณะทำงานของคุรุสภาจะเสนอรายชื่อให้บอร์ดคุรุสภาพิจารณา และเสนอ รมว.ศึกษาธิการ ลงนามแต่งตั้งต่อไป,เลขาธิการคุรุสภาจะมีวาระดำรงตำแหน่ง 4 ปี ในกรณีผู้ได้รับคัดเลือกเป็นข้าราชการต้องลาออกก่อนเข้ารับตำแหน่ง และหากกระบวนการคัดเลือกมีปัญหา มีผู้สมัครน้อย หรือมีการคัดกรองแล้วไม่มีผู้สมัครรายใดมีคุณสมบัติที่เหมาะสม บอร์ดคุรุสภาสงวนสิทธิที่จะไม่ดำเนินการได้ ทั้งนี้ การวินิจฉัยและการตัดสินของบอร์ดคุรุสภาโดยความเห็นชอบของ รมว.ศึกษาธิการ ถือเป็นที่สุด นายบูรพาทิศกล่าว.
นายบูรพาทิศ พลอยสุวรรณ์ รองเลขาธิการคุรุสภา เปิดเผยความคืบหน้าการสรรหาเลขาธิการคุรุสภาว่า ขณะนี้ นพ.ธีระเกียรติ เจริญเศรษฐศิลป์ รมว.ศึกษาธิการ ได้ลงนามในประกาศกระทรวงศึกษาธิการ
คุรุสภา,เลขาธิการคุรุสภา,การสรรหาเลขาธิการคุรุสภา,บูรพาทิศ พลอยสุวรรณ์,ธีระเกียรติ เจริญเศรษฐศิลป์